
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1105 

7 Μαίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός του είδους, του περιεχομένου και της δι¬ 
άρκειας της εκπαίδευσης που υφίσταται το προ¬ 
σωπικό Ιδιωτικών Επιχειρήσεων Παροχής Υπηρε¬ 
σιών Ασφαλείας, στο οποίο ανατίθεται η φύλαξη 
εγκαταστάσεων Κέντρων Πρώτης Υποδοχής, Μο¬ 
νάδων Πρώτης Υποδομής και χωρων κράτησης, 
των παράνομα διαμενόντων στη Χώρα μας, αλ¬ 
λοδαπών καθώς και των Υπηρεσιών της Ελληνι¬ 
κής Αστυνομίας που την παρέχουν. 

Καθορισμός αριθμού εισαγομένων αστυνομικών στη 
Σχολή Αξιωματικών της Ελληνικής Αστυνομίας 
κατά το ακαδημαϊκό έτος 2013-2014. 


ΑΠΟΦΑΣΕΙ Σ 

Αριθ. 8038/24/3 (1) 

Καθορισμός του είδους, του περιεχομένου και της διάρ¬ 
κειας της εκπαίδευσης που υφίσταται το προσωπικό 
Ιδιωτικών Επιχειρήσεων Παροχής Υπηρεσιών Ασφαλεί¬ 
ας, στο οποίο ανατίθεται η φύλαξη εγκαταστάσεων Κέ¬ 
ντρων Πρώτης Υποδοχής, Μονάδων Πρώτης Υποδοχής 
και χώρων κράτησης, των παράνομα διαμενόντων στη 
Χώρα μας, αλλοδαπών καθώς και των Υπηρεσιών της 
Ελληνικής Αστυνομίας που την παρέχουν. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΗΜΟΣΙΑΣ ΤΑΞΗΣ 
ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

Έχοντας υπόψη: 

1. Τις διατάξεις της παραγράφου 1 του άρθρου 14 
του ν. 3907/2011 «Ιδρυση Υπηρεσίας Ασύλου και Υπη¬ 
ρεσίας Πρώτης Υποδοχής, προσαρμογή της ελληνικής 
νομοθεσίας προς τις διατάξεις της Οδηγίας 2008/115/ 
ΕΚ «σχετικά με τους κοινούς κανόνες και διαδικασίες 
στα κράτη - μέλη για την επιστροφή των παρανόμως 
διαμενόντων υπηκόων τρίτων χωρών» και λοιπές δια¬ 
τάξεις» (Α' 7/2011), όπως προστέθηκε με την παρ. 3 του 
άρθρου 1 της από 20-3-2012 Πράξης Νομοθετικού Περι¬ 
εχομένου (Α' 61/2012), που κυρώθηκε το άρθρο πρώτο 
του ν.4084/2012 (Α' 190/2012). 

2. Τις διατάξεις του άρθρου 22 του ν. 2362/1995 («Δη¬ 
μόσιο Λογιστικό-Έλεγχοι Δαπανών» (Α' 247). 

3. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα, που 
κυρώθηκε με το άρθρο πρώτο του π.δ. 63/2005 (Α'98). 


4. Το π.δ. 184/7-10-2009 «Σύσταση Υπουργείου Προ¬ 
στασίας του Πολίτη και καθορισμός των αρμοδιοτήτων 
του» (Φ.Ε.Κ. Α' 213). 

5. Το π.δ. 113/2010 « Ανάληψη υποχρεώσεων από τους 
διατάκτες (Α'194)». 

6. Το π.δ.85/2012 «Ίδρυση και μετονομασία Υπουργεί¬ 
ων, μεταφορά και κατάργηση υπηρεσιών» (Α' 141), όπως 
τροποποιήθηκε με τα π.δ.88/2012 (Α' 143), 94/2012 (Α' 149) 
και 98/2012 (Α' 160). 

7. Την υπ’ αριθμ. 8004/21/2 από 15/3/2012 κοινή από- 
1 φάση των Υπουργών Οικονομικών και Προστασίας του 

Πολίτη «Παροχή υπηρεσιών της Ελληνικής Αστυνομίας, 
προς τρίτους, με καταβολή ανταλλάγματος» (Φ.Ε.Κ. Β' 
888 ). 

8. Την υπ’ αριθμ. Υ48 από 9-7-2012 απόφαση του Πρω¬ 
θυπουργού «Καθορισμός αρμοδιοτήτων του Αναπληρω¬ 
τή Υπουργού Οικονομικών Χρήστου Σταϊκούρα» (Φ.Ε.Κ. 
Β' 2105). 

9. Το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του προϋπο¬ 
λογισμού του Υπουργείου Δημοσίας Τάξης και Προστα¬ 
σίας του Πολίτη Ε.Φ. 43-110 «ΕΛΛΗΝΙΚΗ ΑΣΤΥΝΟΜΙΑ» 
ύψους 30.000,00 € για το τρέχον έτος και 50.000,00 € 
για καθένα από τα έτη 2014 και 2015. Οι εν λόγω δαπά¬ 
νες θα αντιμετωπιστούν από ισόποσες πιστώσεις που 
θα εγγράφονται στον ανωτέρω Π.Υ., ύστερα από την 
καταβολή του αντιτίμου από Ιδιωτικές Επιχειρήσεις Πα¬ 
ροχής Υπηρεσιών Ασφαλείας (Ι.Ε.Π.Υ.Α.), μετά το πέρας 
των εκπαιδεύσεων σύμφωνα με τις διατάξεις της υπ’ 
αριθμ. 8004/21/2 από 15/3/2012 απόφασης των Υπουργών 
Οικονομικών και Δημόσιας Τάξης και Προστασίας του 
Πολίτη (Β'888), όπως τροποποιήθηκε με την υπ’ αριθμ. 
1000/1/23-ζ από 23-4-2012 όμοια (Β'1425). 

10. Την υπ’ αριθμ 3022/1/3-β' από 2-4-2013 βεβαίωση 
της Οικονομικής Υπηρεσίας για τη δέσμευση οικονομι¬ 
κής πίστωσης, αποφασίζουμε: 

Άρθρο 1 
Εκπαίδευση 

1. Προσωπικό ιδιωτικών επιχειρήσεων παροχής υπη¬ 
ρεσιών ασφαλείας (Ι.Ε.Π.Υ.Α.), δύναται να αναλάβει κα¬ 
θήκοντα φύλαξης εγκαταστάσεων Κέντρων Πρώτης 
Υποδοχής (ΚΕ.Π.Υ.), Μονάδων Πρώτης Υποδοχής ή χώ¬ 
ρων κράτησης των παράνομα διαμενόντων στη Χώρα 
μας, αλλοδαπών, εφόσον έχει υποβληθεί επιτυχώς σε 
κατάλληλη εκπαίδευση. 

2. Η εκπαίδευση της παραγράφου 1 αποσκοπεί στην 
κατάρτιση των υπαλλήλων Ι.Ε.Π.Υ.Α. που είναι ανα¬ 
γκαία για να ανταποκριθούν στα καθήκοντα φύλαξης 
εγκαταστάσεων Κέντρων Πρώτης Υποδοχής (ΚΕ.Π.Υ.), 
Μονάδων Πρώτης Υποδοχής ή χώρων κράτησης και 
πραγματοποιείται με μέριμνα της Σχολής Μετεκπαί¬ 
δευσης και Επιμόρφωσης Ελληνικής Αστυνομίας, στις 
εγκαταστάσεις των Αστυνομικών Σχολών ή σε άλλους 
κατάλληλους χώρους. 

3. Για την παροχή της εκπαίδευσης στους υπαλλήλους 
Ι.Ε.Π.Υ.Α., από την Ελληνική Αστυνομία, έχουν εφαρμο¬ 
γή οι διατάξεις της υπ’ αριθμ. 8004/21/2 από 15/3/2012 
απόφασης των Υπουργών Οικονομικών και Δημόσιας 
Τάξης και Προστασίας του Πολίτη (Β'888), όπως τρο¬ 
ποποιήθηκε με την υπ’ αριθμ. 1000/1/23-ζ από 23-4-2012 
όμοια (Β' 1425). 

Αρθρο 2 

Απαιτούμενα δικαιολογητικά 

1. Οι Ι.Ε.Π.ΥΑ. που επιθυμούν υπάλληλοί τους να υπο¬ 
βληθούν στην εκπαίδευση της παραγράφου 2 του άρ¬ 
θρου 1 υποβάλλουν στις κατά τόπο αρμόδιες Διευθύν¬ 
σεις Ασφαλείας ή στις Αστυνομικές Διευθύνσεις όπου 
έχει την έδρα της η επιχείρηση, τουλάχιστον τριάντα 
(30) ημέρες προ της ανάληψης των καθηκόντων τους, 
τα ακόλουθα δικαιολογητικά: 

α. Αίτηση στην οποία μνημονεύονται τα στοιχεία ταυ¬ 
τότητας των προς εκπαίδευση υπαλλήλων: Επίθετο, 
όνομα, πατρώνυμο, Μητρώνυμο, ημερομηνία και τόπος 
γέννησης, διεύθυνση κατοικίας, αριθμός ταυτότητας ή 
διαβατηρίου, ημερομηνία έκδοσης και εκδούσα αρχή, 
αριθμός τηλεφώνου και τηλεομοιοτυπίας (ίαχ). Με την 
αίτηση η ενδιαφερόμενη Ι.Ε.Π.Υ.Α. δηλώνει υπεύθυνα ότι 
αναλαμβάνει να καλύψει το κόστος της εκπαίδευσης, 
όπως αυτό καθορίζεται σύμφωνα με την παράγραφο 
3 του άρθρου 1. 

β. Επικυρωμένο φωτοαντίγραφο της ισχύουσας άδειας 
εργασίας προσωπικού ασφαλείας Α' κατηγορίας των 
προς εκπαίδευση υπαλλήλων της. 

γ. Πιστοποιητικά ιατρών ειδικότητας παθολόγου και 
καρδιολόγου, από τα οποία να προκύπτει ότι οι προς 
εκπαίδευση υπάλληλοι Ι.Ε.Π.Υ.Α. είναι κλινικά υγιείς προ- 
κειμένου να συμμετάσχουν στην εκπαίδευση, η οποία 
περιλαμβάνει, μεταξύ άλλων, και το μάθημα «αυτοάμυνα 
- αυτοπροστασία», το οποίο περιέχει ειδικές ασκήσεις 
προσομοίωσης έργου. Η ημερομηνία σύνταξης των πι¬ 
στοποιητικών δεν πρέπει να απέχει πέραν των τριάντα 
(30) ημερών από την ημερομηνία υποβολής της αίτησης 
της περ. α'. 

2. Μετά τη λήξη της ως άνω προθεσμίας δεν γίνονται 
δεκτές αιτήσεις συμμετοχής ή δικαιολογητικά, με την 
επιφύλαξη της επόμενης παραγράφου. 

3. Οι αρμόδιες αστυνομικές υπηρεσίες ελέγχουν τα 
δικαιολογητικά και μεριμνούν για τη συμπλήρωση ή δι¬ 
όρθωση ελλείψεων και σφαλμάτων παρέχοντας προ¬ 
θεσμία πέντε (5) εργάσιμων ημερών και αμέσως μετά 
τη λήξη της προθεσμίας υποβάλλουν τα δικαιολογητικά 
της παρ. 1 στη Διεύθυνση Εκπαίδευσης του Αρχηγείου 
της Ελληνικής Αστυνομίας, με καταστάσεις κατά αλ¬ 
φαβητική σειρά ενώ τηρούν στο αρχείο τους φωτοα¬ 
ντίγραφα των αιτήσεων. 

4. Υπάλληλοι ΙΕΠΥΑ για τους οποίους δεν υποβλήθη¬ 
καν πλήρως και προσηκόντως τα δικαιολογητικά της 
παρ. 1 αποκλείονται από την εκπαίδευση. 

Αρθρο 3 

Είδος - Διάρκεια εκπαίδευσης 

1. 1. Η εκπαίδευση είναι θεωρητική και πρακτική και 
η διάρκειά της ορίζεται από δώδεκα (12) έως είκοσι 
τέσσερις (24) ημέρες. 


2. Με απόφαση του Προϊσταμένου Κλάδου Οργάνωσης 
και Ανθρώπινου Δυναμικού/Α.Ε.Α. καθορίζεται η διάρ¬ 
κεια, ο χρόνος έναρξης και λήξης της εκπαίδευσης, 
τα Κέντρα που την παρέχουν καθώς και κάθε άλλη 
αναγκαία λεπτομέρεια. 

3. Με απόφαση του Διοικητή κάθε Κέντρου Εκπαί¬ 
δευσης συγκροτούνται τα εκπαιδευτικά τμήματα και 
καθορίζεται η σύνθεση, η ονομασία και η αρίθμησή τους. 

Αρθρο 4 

Περιεχόμενο Εκπαίδευσης 

1. Στους εκπαιδευόμενους αναπτύσσονται τα ακόλου¬ 
θα γνωστικά αντικείμενα: 

α. Στοιχεία Ποινικού Κώδικα [ιδίως έννοια όρων του 
Κώδικα (άρθρο 13 ΠΚ), αξιόποινη πράξη (άρθρα 14-18, 
20-25,26-32 ΠΚ), απόπειρα και συμμετοχή (άρθρα 42-49 
ΠΚ), μέτρα ασφαλείας (άρθρα 74, 75 ΠΚ), βασανιστήρια 
και άλλες προσβολές της ανθρώπινης αξιοπρέπειας 
(άρθρα 137Α-137Δ ΠΚ), προσβολές κατά της πολιτειακής 
εξουσίας (άρθρα 167-182 ΠΚ), επιβουλή της δημόσιας 
τάξης (άρθρα 182-187Α ΠΚ), επιβουλή της θρησκευτικής 
ειρήνης (άρθρα 198-201 ΠΚ), εγκλήματα σχετικά με την 
απονομή της Δικαιοσύνης (άρθρα 224-232Α ΠΚ), εγκλή¬ 
ματα σχετικά με την Υπηρεσία (άρθρα 235-236, 239, 241- 
242, 252, 256, 258, 259 ΠΚ), κοινώς επικίνδυνα εγκλήματα 
(εμπρησμός - άρθρα 264-266 ΠΚ, έκρηξη-άρθρα 270-271 
ΠΚ, παραβάσεις σχετικές με τις εκρηκτικές ύλες- άρ¬ 
θρο 272 ΠΚ), εγκλήματα κατά της ζωής (άρθρα 299-302, 
304Α, 306-307 ΠΚ), σωματικές βλάβες (άρθρα 308-315Α 
ΠΚ), εγκλήματα κατά της προσωπικής ελευθερίας (άρ¬ 
θρα 322, 326, 330-331, 333, 334 ΠΚ), εγκλήματα κατά 
της γενετήσιας ελευθερίας και εγκλήματα οικονομικής 
εκμετάλλευσης της γενετήσιας ζωής (άρθρα 336-353 
ΠΚ), εγκλήματα κατά της τιμής (άρθρα 361-363, 365-366 
ΠΚ), παραβίαση απορρήτων (άρθρα 370-371 ΠΚ), εγκλή¬ 
ματα κατά της ιδιοκτησίας (άρθρα 372-377, 380-384 ΠΚ), 
εγκλήματα κατά των περιουσιακών δικαιωμάτων (άρθρα 
385-386, 389, 394 ΠΚ)]. 

β. Στοιχεία Ποινικής Δικονομίας [ιδίως ποινική δικαιο¬ 
δοσία (άρθρα 1-2 ΚΠΔ), ποινικά δικαστήρια (άρθρα 3-10, 
13 ΚΠΔ), ποινική δίωξη (γενικές διατάξεις, ανακριτικοί 
υπάλληλοι - έγκληση, άρθρα 27 - 53 ΚΠΔ), διάδικοι στη 
ποινική δίκη (κατηγορούμενοι, δικαιώματα διαδίκων, 
άρθρα 72 - 81, 96 - 108 Α Κ.Π.Δ), διαδικαστικές πράξεις 
(εκθέσεις, κοινοποιήσεις και επιδόσεις, άρθρα 148 -165 
ΚΠΔ), αποδείξεις (γενικοί ορισμοί, μάρτυρες, άρθρα 177 - 
182, 209 - 213, 217-232 ΚΠΔ), ανάκριση (γενικοί ορισμοί, 
προανάκριση, άρθρα 239 - 245 ΚΠΔ) ανακριτικές πρά¬ 
ξεις (γενικές διατάξεις, έρευνες, κατάσχεση, απολογία 
κατηγορουμένου, σύλληψη και προσωρινή κράτηση του 
κατηγορουμένου, άρθρα 251 - 252, 257, 261 - 262, 272 - 
274, 275 - 291 ΚΠΔ), ειδικές διαδικασίες (πταίσματα, 
πλημμελήματα, άρθρα 409 - 416,417 - 424, 426, 427 ΚΠΔ)]. 

γ. Ειδικοί Ποινικοί Νόμοι [Ιδίως όπλα- πυρομαχικά- 
εκρηκτικές ύλες (ν. 2168/1993), κατοχή και διακίνηση 
ναρκωτικών ουσιών (ν.3459/2006), περί αλλοδαπών 
(ν. 3386/2005), φυλετικές διακρίσεις (ν.927/1979), προστα¬ 
σία προσωπικών δεδομένων (ν. 2472/1997)]. 

δ. Ανθρώπινα δικαιώματα (Ιδίως αρχή της αξίας του 
ανθρώπου, ισότητα, προστασία ζωής- τιμής-προσωπι- 
κής ελευθερίας και ασφάλειας, θρησκευτική ελευθερία, 
δικαστική προστασία, απαγόρευση βασανιστηρίων, απα¬ 
γόρευση διακρίσεων, προστασία αλλοδαπών-αιτούντων 
άσυλο). 

ε. Ρατσισμός, ξενοφοβία [Ιδίως ορισμός εννοιών (φυ¬ 
λετικός - εθνικός - κοινωνικός ρατσισμός, ξενοφοβία), 
παρουσίαση ιδιαιτεροτήτων και ειδικών αναγκών ατό¬ 
μων διαφορετικού φύλου, χρώματος, έθνους, φυλής κ.α., 

σεβασμός της διαφορετικότητας, Διεθνής Σύμβαση περί 
καταργήσεως πόσης μορφής φυλετικών διακρίσεων, 
σχετικές διατάξεις του Χάρτη Θεμελιωδών Δικαιωμάτων 
της Ε.Ε. και της Ευρωπαϊκής Σύμβασης Δικαιωμάτων 
του Ανθρώπου, ν.927/1979 περί κολασμού πράξεων ή 
ενεργειών που αποσκοπούν σε φυλετικές διακρίσεις]. 

στ. Πολυπολιτισμική - Διαπολιτισμική αγωγή (Πολυπο- 
λιτισμικές συνθήκες στις χώρες υποδοχής, δυνατότητες 
διασύνδεσης μεταναστών, ισοτιμία των πολιτισμών κ.α.). 

ζ. Στοιχεία ψυχολογίας (Χαρακτηριστικά, σκιαγράφη¬ 
ση χαρακτήρων δραστών, εγκληματολογικά προφίλ, 
ετοιμότητα, ψυχραιμία, σύνεση, εκτίμηση κινδύνου κ.α.). 

η. Φρούρηση στόχων και εγκαταστάσεων - Λειτουργία 
και χρήση ασυρμάτου, 

θ. Διαχείριση κρίσεων (Μέθοδοι αντιμετώπισης κρί¬ 
σεων, ιστορικό χειρισμού κρίσεων κ.α.). 

ι. Πρώτες βοήθειες - Κανόνες υγιεινής (Εκτίμηση κατά¬ 
στασης πάσχοντος, κακώσεις, φροντίδα και μεταφορά 
ασθενούς κ.α.). 

ια. Αυτοάμυνα - αυτοπροστασία (Ετοιμότητα και πρό¬ 
ληψη, προληπτικές τεχνικές, πνευματική προετοιμασία, 
σωματική προετοιμασία, περιπτώσεις νόμιμης άμυνας, 
άμυνας υπέρ τρίτου κ.α.). 

ιβ. Πυροπροστασία - Πυρασφάλεια (Ενδεδειγμένοι 
τρόποι παρέμβασης ανάλογα με την περίπτωση, σχε¬ 
τικοί κανονισμοί κ.α.). 

2. Με το γενικό πρόγραμμα εκπαίδευσης το οποίο 
καταρτίζεται από την Αστυνομική Ακαδημία και εγκρί- 
νεται από τον Προϊστάμενο Κλάδου Οργάνωσης και 
Ανθρώπινου Δυναμικού του Αρχηγείου της Ελληνικής 
Αστυνομίας, καθορίζονται η διδακτέα ύλη κάθε μαθή¬ 
ματος, ο χρόνος διδασκαλίας, καθώς και κάθε άλλη 
αναγκαία λεπτομέρεια. 

3. Τα ωρολόγια προγράμματα καταρτίζονται από τα 
οικεία Κέντρα Εκπαίδευσης. 

Αρθρο 5 

Διδακτικό προσωπικό 

Το διδακτικό προσωπικό διορίζεται με απόφαση του 
Προϊσταμένου Επιτελείου του Αρχηγείου της Ελληνι¬ 
κής Αστυνομίας, ύστερα από πρόταση της Αστυνομικής 
Ακαδημίας. 

Άρθρο 6 

Αξιολόγηση των εκπαιδευομένων 

1. Οι εκπαιδευόμενοι υποβάλλονται για όλα τα μα¬ 
θήματα που διδάσκονται, πλην του μαθήματος «Αυ¬ 
τοάμυνα - Αυτοπροστασία», σε γραπτή δοκιμασία 
(ΤΕ3Τ) με το σύστημα της πολλαπλής επιλογής, σε 
τουλάχιστον οκτώ (8) ερωτήσεις ανά μάθημα. Για το 
μάθημα «Αυτοάμυνα - Αυτοπροστασία» υποβάλλονται 
σε πρακτική εξέταση. 

2. Η πρακτική εξέταση για το μάθημα «Αυτοάμυνα - 
Αυτοπροστασία», περιλαμβάνει ειδικές ασκήσεις προσο¬ 
μοίωσης έργου, κατά τις οποίες αξιολογούνται οι γνώ¬ 
σεις, η διανοητική προετοιμασία, ο βαθμός αντίδρασης 
και οι δεξιότητες των εκπαιδευομένων. 

3. Οι βαθμοί των μαθημάτων αθροίζονται και το άθροι¬ 
σμα διαιρούμενο με τον αριθμό αυτών, δίνει το μέσο όρο 
(Μ.Ο.) επιτυχίας των εκπαιδευομένων, οι οποίοι αξιολο¬ 
γούνται μόνο με περιγραφικό χαρακτηρισμό. Ο τελικός 
χαρακτηρισμός της επίδοσης κλιμακώνεται ως εξής: 
«άριστα» από 18,001 μέχρι 20, «πολύ καλά» από 15,001 
μέχρι 18, «καλά» από 12,001 μέχρι 15, «μέτρια» από 10,000 
μέχρι 12, «απαράδεκτα» από 0 μέχρι 9,999. 


4. Οι εκπαιδευόμενοι με χαρακτηρισμό επίδοσης του¬ 
λάχιστον «μέτρια», θεωρούνται ότι ολοκλήρωσαν επιτυ¬ 
χούς την εκπαίδευση στην οποία υποβλήθηκαν. 

5. Οι εκπαιδευόμενοι με χαρακτηρισμό επίδοσης «απα¬ 
ράδεκτα», θεωρείται ότι δεν ολοκλήρωσαν επιτυχώς 
την εκπαίδευση. 

Αρθρο 7 

Υποχρεώσεις εκπαιδευομένων 

1. Κατά τη διάρκεια της εκπαίδευσης, οι εκπαιδευό¬ 
μενοι υποχρεούνταί: 

α. Να παρακολουθούν ανελλιπώς το πρόγραμμα της 
εκπαίδευσης. 

β. Να συμμορφώνονται πλήρως προς τις επιβαλλό¬ 
μενες από το εκπαιδευτικό πρόγραμμα υποχρεώσεις. 

2. Εκπαιδευόμενος που δεν συμμορφώνεται ή πα¬ 
ραβιάζει τις υποχρεώσεις του που αναφέρονται στην 
παρ. 1, αρνείται να συμμετάσχει σε εν άλω ή εν μέ- 
ρει σε γνωστικό αντικειμένο της εκπαίδευσης ή σε 
περίπτωση κωλύματος παρακολούθησης της εκπαί¬ 
δευσης για οποιοδήποτε λόγο, συνέχεια ή τμηματικά, 
για χρονικό διάστημα μεγαλύτερο από το ένα έβδομο 
(1/7) του συνόλου των πραγματικών ημερών εκπαί¬ 
δευσης θεωρείται ότι δεν ολοκλήρωσε επιτυχώς την 
εκπαίδευση. 

Αρθρο 8 

Αποτελέσματα εκπαίδευσης 

1. Γ ια τους εκπαιδευόμενους που ολοκλήρωσαν επι¬ 
τυχούς την εκπαίδευση, εκδίδεται από τη Σχολή Μετεκ¬ 
παίδευσης και Επιμόρφωσης της Ελληνικής Αστυνομίας 
βεβαίωση επιτυχούς παρακολούθησης, στην οποία ανα¬ 
γράφεται ο χαρακτηρισμός επίδοσής τους. 

2. Η βεβαίωση αποστέλλεται στις αιτούσες Ι.Ε.Π.Υ.Α., 
ενώ αντίγραφο τηρείται στο αρχείο της Σχολής Μετεκ¬ 
παίδευσης και Επιμόρφωσης. Οι Ι.Ε.Π.Υ.Α. υποχρεούνταί 
να επιδώσουν την πρωτότυπη βεβαίωση στον εκπαιδευ¬ 
όμενο και τηρούν αντίγραφο στο αρχείο τους. 

3. Η Σχολή Μετεκπαίδευσης και Επιμόρφωσης ενη¬ 
μερώνει εγγράφως τις Ι.Ε.Π.Υ.Α. για τους υπαλλήλους 
της που δεν ολοκλήρωσαν επιτυχώς την εκπαίδευση. 

Αρθρο 9 

Ρύθμιση λεπτομερειών 

Λεπτομέρειες και θέματα δευτερεύουσας σημασίας, 
που προκύπτουν κατά την εφαρμογή της παρούσας 
απόφασης, ρυθμίζονται με απόφαση του Διοικητή της 
Σχολής Μετεκπαίδευσης και Επιμόρφωσης Ελληνικής 
Αστυνομίας. 

Άρθρο 10 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μάίου 2013 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΔΗΜΟΣΙΑΣ ΤΑΞΗΣ 

ΥΠΟΥΡΓΟΣ ΟΙΚΟΝΟΜΙΚΩΝ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

ΧΡΗΣΤΟΣ ΣΤΑΪΚΟΥΡΑΣ ΝΙΚΟΛΑΟΣ-ΓΕΩΡΓΙΟΣ ΔΕΝΔΙΑΣ 



18276-18880 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 6000/2/230 (2) 

Καθορισμός αριθμού εισαγομένων αστυνομικών στη 
Σχολή Αξιωματικών της Ελληνικής Αστυνομίας κατά 
το ακαδημαϊκό έτος 2013-2014. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ - ΔΗΜΟΣΙΑΣ 
ΤΑΞΗΣ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

Έχοντας υπόψη: 

1. Τις διατάξεις του άρθρου 1 παρ. 2 περίπτωση α' του 
ν. 2226/1994 «Εισαγωγή, εκπαίδευση και μετεκπαίδευση 
στις Σχολές της Αστυνομικής Ακαδημίας και στο τμή¬ 
μα Ανθυποπυραγών της Πυροσβεστικής Ακαδημίας και 
άλλες διατάξεις» (Α' 122), όπως τροποποιήθηκαν με τις 
διατάξεις του άρθρου 12 του ν.2713/1999 (Α' 89), του άρ¬ 
θρου 20 του ν.3103/2003 (Α' 23), της περίπτωσης α' της 
παραγράφου 2 του άρθρου 14 του ν.3686/2008 (Α' 158) 
και της παραγράφου 1 του άρθρου 10 του ν. 4138/ 2013 
(Α' 72). 

2. Τις διατάξεις του άρθρου 2 του ν.2525/1997 (Α 188). 

3. Τ ις διατάξεις του άρθρου 1 του ν.3748/2009 (Α' 29). 

4. Το άρθρο 90 του Κώδικα, ο οποίος κωδικοποιήθη- 
κε με το άρθρο πρώτο του π.δ.63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (Α' 98). 

5. Τις διατάξεις του π.δ. 113/2010 «Ανάληψη υποχρεώ¬ 
σεων από τους Διατάκτες» (Α' 194). 

6. Τις διατάξεις της υπ’ αριθμ. Υ48 από 9-7-2012 από¬ 
φασης του Πρωθυπουργού «Καθορισμός αρμοδιοτήτων 
του Αναπληρωτή Υπουργού Οικονομικών Χρήστου Στα- 
ϊκούρα» (Β' 2105). 

7. Το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του κρατι¬ 
κού προϋπολογισμού ύψους 134.000,00 ευρώ περίπου 
για το έτος 2013, η οποία αντιρροπείται κατά το ποσό 
των 106.000,00 ευρώ περίπου, 399.000,00 ευρώ περί¬ 
που για το έτος 2014, 202.000,00 ευρώ περίπου για το 
έτος 2015, 459.000,00 ευρώ περίπου για το έτος 2016 
και 440.000,00 ευρώ περίπου για το έτος 2017. Οι εν 
λόγω δαπάνες του τρέχοντος έτους 2013 θα αντιμε¬ 
τωπιστούν από τις εγγεγραμμένες πιστώσεις του Π/Υ 
της Ελληνικής Αστυνομίας Κ.Α.Ε: 0342, 0352, 0411, 0421, 
0431, 0432, 0433, 0451, 0452, 0453, 0513, 0517, 0814, 0824, 
0831, 0832, 0839, 0845, 0851, 0869,1111,1123,1131,1211,1231, 
1311,1329,1421,1423,1424,1431,1432,1511,1512,1641,1642, 
1691, 1711, 1712, 1713, 1723, 1725, 1729, 1919 και 1972 του 
προϋπολογισμού του Υπουργείου Δημοσίας Τάξης και 
Προστασίας του Πολίτη Ε.Φ. 43-110 «ΕΛΛΗΝΙΚΗ ΑΣΤΥ¬ 
ΝΟΜΙΑ», ενώ οι δαπάνες των ετών 2014, 2015, 2016, 2017 
και καθένα από τα επόμενα έτη θα αντιμετωπίζονται 
από τις πιστώσεις που θα εγγράφονται για το σκοπό 
αυτό στον ανωτέρω Π/Υ. 

8. Την υπ’ αριθ. 6000/2/287-β' από 4.4.2013 βεβαίωση 
της Οικονομικής Υπηρεσίας για τη δέσμευση οικονομι¬ 
κής πίστωσης, αποφασίζουμε: 

Άρθρο 1 

Αριθμός εισαγομένων 

1. Ο αριθμός των αστυνομικών που θα εισαχθούν στη 
Σχολή Αξιωματικών, καθορίζεται σε ογδόντα (80). Από 
τον αριθμό αυτό: 

α. Ποσοστό 10%, δηλαδή οκτώ (8) θέσεις, θα καλυ¬ 
φθούν από υποψηφίους που θα συμμετάσχουν με το 
σύστημα εισαγωγής στην τριτοβάθμια εκπαίδευση ως 
απόφοιτοι προηγούμενων ετών του Ημερησίου Γενι¬ 
κού Λυκείου ή Ημερήσιου Επαγγελματικού Λυκείου της 
περίπτωσης α' της παραγράφου 1 του άρθρου 1 του 
ν.3748/2009, χωρίς νέα εξέταση. 


β. Ποσοστό 90%, ήτοι εβδομήντα δύο (72) θέσεις, θα 
καλυφθούν από υποψηφίους που θα συμμετάσχουν με 
το σύστημα εισαγωγής στην τριτοβάθμια εκπαίδευση 
του Ημερησίου Γενικού Λυκείου ή Ημερήσιου Επαγγελ¬ 
ματικού Λυκείου της περίπτωσης α' της παραγράφου 1 
του άρθρου 1 του ν.3748/2009, με εξετάσεις. 

2. Από τον αριθμό των εισαγομένων, που καθορίζεται 
στην προηγούμενη παράγραφο, ποσοστό 10% προέρ¬ 
χεται από υποψηφίους των ειδικών κατηγοριών του άρ¬ 
θρου 42 του ν.1481/1984 (Α'-152), όπως τροποποιήθηκε 
και ισχύει, «γονείς και τέκνα πολύτεκνων οικογενειών 
κ.λπ.» και ποσοστό 4% προέρχεται από υποψήφιους του 
ίδιου άρθρου «γονείς και τέκνα τρίτεκνων οικογενειών». 

3. Κατά τον καθορισμό του αριθμού που αντιστοιχεί 
στο ποσοστό της προηγούμενης παραγράφου δεν λαμ- 
βάνονται υπόψη τα κλασματικά υπόλοιπα. Ο αριθμός 
των θέσεων που δεν συμπληρώνεται από υποψηφίους 
των ειδικών κατηγοριών της παρ. 2 καλύπτεται από 
τους υποψηφίους επιλαχόντες της γενικής κατηγορίας. 
Ομοίως, ο αριθμός των θέσεων των αστυνομικών για τη 
Σχολή Αξιωματικών που δεν θα καλυφθούν από τους 
υποψηφίους της κατηγορίας του Ημερήσιου Γενικού 
Λυκείου χωρίς εξετάσεις, θα καλυφθεί από υποψηφί¬ 
ους της κατηγορίας του Ημερήσιου Γ ενικού Λυκείου με 
εξετάσεις και αντίστροφα. 

4. Αναλυτικότερα ο αριθμός των εισακτέων (ανδρών - 
γυναικών) κατανέμεται ως ακολούθως: 

Α' ΣΥΣΤΗΜΑ ΑΠΟΛΥΤΗΡΙΟΥ ΗΜΕΡΗΣΙΟΥ ΓΕΝΙΚΟΥ 
ΛΥΚΕΙΟΥ ΚΑΙ ΚΑΤΟΧΟΙ ΑΠΟΛΥΤΗΡΙΟΥ ΗΜΕΡΗΣΙΟΥ 
ΕΠΑ.Λ. ΤΗΣ ΠΕΡ. α' ΠΑΡ. 1 Άρθρου 1 Ν.3748/2009 
(χωρίς νέα εξέταση) 

ΣΧΟΛΗ ΑΞΙΩΜΑΤΙΚΩΝ 

ΑΣΤΥΝΟΜΙΚΟΙ 

α. Με σειρά επιτυχίας ^ 8 

β. Ειδικών κατηγοριών (γονείς και 
τέκνα πολύτεκνων οικογενειών κ.λπ.) 
γ. Ειδική κατηγορία (γονείς και τέκνα 
τρίτεκνων οικογενειών) 

ΣΥΝΟΛΟ 8 

Β' ΣΥΣΤΗΜΑ ΑΠΟΛΥΤΗΡΙΟΥ ΗΜΕΡΗΣΙΟΥ ΓΕΝΙΚΟΥ 
ΛΥΚΕΙΟΥ ΚΑΙ ΚΑΤΟΧΟΙ ΑΠΟΛΥΤΗΡΙΟΥ ΗΜΕΡΗΣΙΟΥ 
ΕΠΑΓΓΕΛΜΑΤΙΚΟΥ ΛΥΚΕΙΟΥ ΤΗΣ ΠΕΡ. α' ΠΑΡ. 1 
Αρθρου 1 Ν.3748/2009 (με εξετάσεις) 

ΣΧΟΛΗ ΑΞΙΩΜΑΤΙΚΩΝ 

ΑΣΤΥΝΟΜΙΚΟΙ 


α. Με σειρά επιτυχίας 63 

β. Ειδικών κατηγοριών (γονείς και 
τέκνα πολύτεκνων οικογενειών κ.λπ.) 7 

γ. Ειδική κατηγορία (γονείς και τέκνα 
τρίτεκνων οικογενειών) 2 

ΣΥΝΟΛΟ 72 


Αρθρο 2 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαίου 2013 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 

ΥΠΟΥΡΓΟΣ ΟΙΚΟΝΟΜΙΚΩΝ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΧΡΗΣΤΟΣ ΣΤΑΪΚΟΥΡΑΣ ΚΩΝ/ΝΟΣ ΑΡΒΑΝΙΤΟΠΟΥΛΟΣ 


ΔΗΜΟΣΙΑΣ ΤΑΞΗΣ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

ΝΙΚΟΛΑΟΣ-ΓΕΩΡΓΙΟΣ ΔΕΝΔΙΑΣ 

ΑΠΟ ΤΟ Ε0ΝΙΚ0 ΤΥΠΟΓΡΑΦΕΙΟ 


* Ο 2 Ο 1 1050705 130004* 

